Amawas

Amawas ar ittyura (s tifinaɣ ⴰⵎⴰⵡⴰⵙ) iga yan unazur imqqurn asusi amṛṛuki. Ilul ɣ usggas 1978 ɣ Dcayra, tasga n iffus n Ugadir, tamdint n umarg amaziɣ. Ɣin aɣ iɣra ɣin a ɣ issnti tabrida ns ɣ umarg. 

Ɣ mzzi ns sul, Amawas ittut s uɣdjaj n umarg, inkḍ ɣ wallaɣ n uzawan, amzzuɣ ns issfld i i ur d imik ɣ taḍḍangiwin n umarg n rrways, ɣik lli d yugm ɣ tarmiwin n imarirn itrarn (taznẓart, Ɛmmuri Mbark d wiyyaḍ). 

Isnti tarmi ns ɣ 2000. ɣ umzwaru, yiws ɣ immussutn idlsann, iwizn n uzawan n tmsmunin ɣ tsga n Ugadir, Amawas ɣilad iskr amras ns ngr ayt umarg ɣ kraygat mani ɣ Umṛṛuk. 

Tasmɣurt n usnflul ɣ unmuggar n Tmitar ɣ 2005 lli yiwi, tul as bahra atig ɣ dar imarayn ns, aylli isgrn ɣ 2006 ad isffuɣ tasffift niɣd CD ns Taɣufi ɣ yan usqqul amaḍlan.

Tasfift tamzwarut
Igat Taɣufi ilint gis mnnawt tiytin (amun tiyt) lli igan:
 Tayri nm : tamdyazt n Muḥmmad Usus
 Nkkin :  tamdyazt n Muḥmmad Akunaḍ
 Nzant: tamdyazt n  Muḥmmad Akunaḍ
 Nlla sul: tamdyazt n Muḥmmad Usus
 Taɣufi: tamdyazt n Ali Sedqi Azayku

 Iwaliwn n taɣufi
S tirra n Σli Sedqi Azayku
 Ddiɣ ur dari mad ak a winu ttiniɣ
 Adar inu ar ittddu, tasa nu kmmi n
 Ad gis inɣan igidr lli kkusiɣ nkki n
 Tayri nm tikṣṣad inu ugiɣ ad rwlɣ
 Ndel srs ar nssa gis nffaɣ isuyas
 Imɣza araɣ qqazn ɣ ismdal nnaɣ
 Inaɣan f wiyyaḍ ur jjin salan, ur rmin
 Ddiɣ ur dari mad ak a winu ttiniɣ
 Iɣ nfl kra nddu han is nra ad t awiɣ
 Ad didi ilin, ur idda an drɣ ssikln aɣ
 Ur rad sar naf nekki dis ad sul nsawal
 Tnɣa yyi taɣufi, waxxa yuf an ur aḍuɣ
 Ad ak^ ur tinnit id is kn ttuɣ, ur ufiɣ
 Iɣra yyi kra, iqqan aɣ d ad t lkmɣ, nflk
 Ddiɣ ur dari mad ak a winu ttiniɣ
 Iɣ teddit dar usagm kti d is ak nniɣ
 Imun unzar d tagut ɣ ulawn kigan
 Ass nna bdan issudu unzar akal nnaɣ
 Ibbaqi d wakal iger s tudert neg amud
 Imettawn n tagut iɣ taggug aɣ assan
 Nekki d im ar nessa win tittit igum aɣ
 Ddiɣ ur dari mad ak a winu ttiniɣ
 Tgit andaru lliɣ atlalan igadren
 Ur ssinɣ aylliɣ nestara timizar
 Kemmi n ur tssent nɣal is a ten tneqqat
 Neffuɣ nesgutti kigan nger s unaruz
 Nɣal is naggug nmun bedda ɣ uɣaras
 Neqqel s unzar d tagut ad bdun nmun
 Kigan ad netini ɣemk ur jjit uriɣ
 Ɣ ass ad ɣ turiɣ ha tabrat inu tlkem n

Izdayn n brra
 Asit unṣib
Taggayt:Aẓawan
Taggayt:Inaẓurn n umṛṛuk
Taggayt:Inaẓurn iclḥiyn
 Tisaɣulin